Man skiet homself glo in parkeerterreinArgieffoto: https://pixabay.com Athlenda Mathe, woordvoerder van Netcare 911, het gesê paramedici is omstreeks 09:00 na die maatskappy in Graystonrylaan ontbied. Daar het hulle die man gevind waar hy in die bestuurdersitplek van sy motor in ŉ ondergrondse parkeerterrein gesit het. “Die man het ŉ skietwond aan sy liggaam gehad. Paramedici het probeer om hom by te bring, maar daar was ongelukkig niks wat vir hom gedoen kon word nie. Hy is op die toneel dood verklaar,” het Mathe gesê. Sy wou nie die naam van die maatskappy waar die man gevind is, bekendmaak nie. Maroela Media wag op kommentaar van die polisie.